Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 226

4. a feladó által a küldeményhez felhasznált és a fuvarlevélben felsorolt rakszerek teljes mértékben vagy részben hiányoznak. Azon állomás, amely egy vagy több ilyen rendellenességet megállapít, köteles a 16. számú mellékletnek megfelelő mintájú kereskedelmi jegyzőkönyvet felvenni. A kereskedelmi jegyzőkönyvet azonban csak akkor kell felvenni, ha az előbb felsorolt rendellenességek kizárólag a küldemény fuvarozásra való felvétele és annak kiszolgáltatása közötti időben keletkezhettek. A kereskedelmi jegyzőkönyv felvételének tényét az állomás köteles a fuvarlevél „Kereskedelmi jegyzőkönyv” rovatába bejegyezni. Kereskedelmi jegyzőkönyvet kell felvenni akkor is, ha fuvarlevél nélküli üres magán(privát)kocsi vagy bérelt kocsi, illetőleg kocsi nélküli fuvarlevél tényállása kerül megállapításra.

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes